Non diminuti sunt veritates a filiis hominum humanumque genus constat esse Lubricum, eternæ memoriæ future posteritatis est traditum. Quod Domnus Aymo de Tilecastro pro suæ animæ atque suorum antecessorum remedio, Ecclesiam Sancti Florentii quamdiu injuste tenuerat Sancto Stephano divionensis Ecclesiæ reddidit, cujus possessio juste fuerat, uxore sua Leugardæ, pro imptissima mente laudante, nec non filio suo, Aldone. Deinde Aliquanto interjecto tempore Domnus Aldo modo dicti Aldonis filius motui animi visitatus, timens esse sub anathemate atque avidus eternæ gloriæ, reddidit Ecclesiæ Sancti Florentii capellam de Tilocastro, unde injuste mutilata fuerat; laude atque persuasu domni Roberti Lingonensis episcopi de quo ipse in feodo tenebat. Factum est itaque hoc donum a domno Aldone absque ulla controversia, concedente ejus uxore nomine Florida, regnante Philippo rege in Gallia. Ac existente Odone duce in Burgundia, Germano videlicet supradicti pontificis, qui ut et suo voto satisfaceret domnique Aldonis peticioni non defuisset, hanc cartam formavit in Lingonense capitulo, illosque excomunicavit in plena Sinodo qui hoc munus sempiterne recompensationis Ecclesiæ Sancti Stephani, sanctique Florentii auferrent, seu in aliqua parte sui diminuerent, et respondit, omnis Synodus: Amen. Presul Robertus sanxit, dictavit, Humbertus et scripsit Galo processus de Gibriaco. Quod domnus Obertus, ac memoratus Aldo Sancto Florentio concessere quicquid adquireret infra suum jus, ac tenementum confirmavit idem Robertus Lingonensis Episcopus, eo modo quo superius.